**Zapisnik 6. redne seje Skupnosti muzejev Slovenije**

Seja je potekala 13. novembra 2020 od 9.00 dalje preko spletne aplikacije Zoom.

Prisotni: Aleksandra Berberih Slana, Breda Činč Juhant, Mojca Jan Zoran, Jasna Dokl Osolnik, Alenka Černelič Krošelj, Flavio Bonin, Staša Tome, Jože Rataj, Irena Lačen Benedečič, Barbara Ravnik, Metka Fujs

Odsoten: Vladimir Perunčič

Dnevni red:

1. Pregled zapisnika 5. redne seje
2. Razno
3. *Pregled zapisnika 5. redne seje*

Prisotni so se dogovorili, da je potrebno začeti organizirati aktivnosti v zvezi z ocenjevanjem uspešnosti zaposlenih v muzejih.

Pravilnik Sekcije za izobraževanje in komuniciranje je že prebral Miro Vute iz pravne službe Narodnega muzeja. Nekaj pripomb glede pravilnika je prišlo tudi iz sekcije za restavratorje in konservatorje. Pravilnik bosta preučili tudi Alenka Černelič Krošelj in Aleksandra Berberih Slana in podali mnenje. Ker o pravilniku še ne bo mogoče glasovati na skupščini, bo predsedstvo SMS glasovalo dopisno.

**Sklep: O pravilniku Sekcije za izobraževanje in komuniciranje bo predsedstvo SMS glasovali dopisno.**

Na Ministrstvo za kulturo je bil poslan dopis glede imenovanj direktorjev. Ministrstvo ni nanj podalo nobenega odgovora, je bilo pa prejetih veliko pisem podpore s strani članov SMS. Direktorji muzejev se bojijo, da bodo s takšnim nastavljanjem direktorjev ti direktorji imeli tudi prednost pri delovanju – pri pridobivanju informacij in pri razpisih. Alenka Černelič Krošelj je povedala, da bo na ministra za kulturo naslovljeno javno pismo. Aleksandra Berberih Slana meni, da je treba tematiko prestaviti na skupščini, Jasna Dokl Osolnik se je strinjala, da mora javnost tematiko poznati in biti z njo seznanjena. Na Radiu Slovenija se o tej temi snema oddaja. Ideja je, da bi se pripravila strokovna okrogla miza.

Prisotni so se strinjali, da trenutna situacija daje občutek nemoči in je potrebno nekaj narediti. Damjana Pondelek je svetovala, da je potrebno vključiti članstvo, da bolj intenzivno sodeluje pri delovanju. Potrebno je vzpostaviti in vzdrževati dobre stike z ministrstvom in mediji. Pomembno je delovanje tudi na lokalnem nivoju, da se poudarja vrednost muzejev v družbenem življenju, izobraževanju, ekonomiji. Muzeji morajo biti neodvisni, strokovni in participativni. Dober zgled je lahko NEMO, ki organizira pripravništva za politike. Politika se povabi v muzej in se mu predstavi delovanje. Metka Fujs predlaga, da se na podlagi tega, kar dela NEMO, pripravi enotno gradivo, ki se ga predstavlja javnostim in na ta način seznanja z delovanjem muzejev. Irena Lačen Benedečič se s predlogom strinja, saj je potrebno pogosto predstavljati, kaj muzeji delajo, kaj bodo delali, in na ta način bi bila pripravljena tudi skupna poenotena terminologija. Metka Fujs, Aleksandra Berberih Slana in Alenka Černelič Krošelj so pripravljene sodelovati pri pripravi gradiva.

Na zapisnik prejšnje seje ni bilo pripomb.

**Sklep: Prisotni člani so soglasno potrdili zapisnik 5. seje.**

1. *Razno*

Rezultati ankete, ki jo je Aleksandra Berberih Slana poslala direktorjem muzejev so pokazali, da menijo, da je SMS pomembna za uspešno sodelovanje muzejev, da se strinjajo in želijo, da SMS deluje na izobraževanju, promociji, zastopanju interesov, mednarodnem delovanju in publikacijski dejavnosti, SMS-ju pa so pripravljeni pomagati s pomočjo predsedstvu, plačevanjem članarine, lobiranjem in moralno podporo.

Prioriteta SMS v letu 2021 bo med drugim sodelovanje z Američani s praktičnimi delavnicami o e-učenju, družabnih omrežjih, kako posneti efektne filmčke … Prvi bo na vrsti Brooklynski muzej, ki bo pokazal kako lahko uporabimo prostor okoli muzeja, ko je muzej zaprt, na svojih primerih bodo tudi pokazali kako delujejo.

Na skupščini bo predstavljen spletni napad, skupščina bo glasovala ali se lahko ukraden znesek polovično povrne s strani SMS.

Pod točko razno bo na skupščini Alenka Černelič Krošelj predstavila pismo namenjeno ministru za kulturo in pozvala prisotne, da bi se izrekli za podporo.

Tudi decembra bo pripravljen dogodek Naprej v preteklost, tokrat ob tema Praznični muzej. Prijavljenih je že 45 muzejev. Ker je bil dogodek dobro opažen, je potrebno z njim nadaljevati tudi v prihodnosti.

Na skupščini bodo predstavljeni tudi rezultati ankete SMS.

Pojavilo se je še vprašanje glede članov predsedstva. Muzej kandidira s konkretno osebo, če konkretne osebe ni več v predsedstvu muzej ne more avtomatično na njeno mesto postaviti nekoga drugega, temveč je potrebno izvesti nove volitve.

Zapisala: Tanja Verboten